cyanic-selkie/wikianc huggingface dataset:
Noahs ark
Vannet
Mange religioner og kulturer har en eller annen form for sagn eller historie der man kan se likhetstrekk med vannflommen i Bibelen. Felles for dem er at det kom en stor oversvømmelse, og at noen få mennesker ble reddet i en farkost. Farkostens form og beskaffenhet varierer fra sagn til sagn, og det samme gjør antallet overlevende, og hvem som var om bord. I Gilgamesjeposet fra Mesopotamia beskrives en lignende farkost: Utnapishtim fikk lignende instrukser fra guden Ea da halvbroren Enlil ønsket å utrydde Adamu, jordskapningene, som han selv hadde vært med på å skape.
Arken
Ifølge Første Moseboks kapittel 6 vers 14–16 fikk Noah presise befalinger av Gud om hvordan arken skulle bygges:
Arken var 300 alen lang, 50 alen bred og 30 alen høy (svært omtrentlig 150 x 25 x 15 meter, men alenmål med litt forskjellig lengde var i bruk i oldtiden). Det kan se ut fra beretningen til at den skulle være formet som en kasse uten baug eller seil eller noe annet som kunne drive den fremover. Den var beregnet på å romme mennesker og dyr inntil de overlevende kunne forlate den igjen når vannstanden var tilbake til det normale. Det finnes en stor mengde kunstneriske billedtolkninger av arken. Ofte har den blitt tegnet mer eller mindre som en stor båt, men man har gjerne også gitt den et utseende som i større eller mindre grad passer til beskrivelsen av den som en stor «kasse» eller stolpekiste. Mange bilder fra renessansen viser den utelukkende som et stort, firkantet fartøy med vinduer og tak.
Landingen og jakten på vraket
Ifølge fortellingene i Bibelen grunnstøtte arken i området ved Ararat ved vannflommens slutt (Første Mosebok kapittel 8 vers 4).
Det finnes ingen vitenskapelige bevis for en verdensomfattende storflom eller at sagnskikkelsen Noah har eksistert. Likevel har troende lett etter vraket av det mytiske kjempeskipet helt siden «kirkehistoriens far» Eusebius' tid omkring år 300. I det gamle Armenia, som strakte seg ned til Anatolia (dagens østlige Tyrkia), finnes fjellet Ararat. I dette fjellområdet har det blitt arrangert flere ekspedisjoner for å finne rester av arken.
I nyere tid har det gjerne vært pseudoarkeologiske ekspedisjoner ledet av bokstavtro kristne. Den amerikanske amatørarkeologen Ron Wyatt (1933–99) er en av flere som mener å ha funnet arken ved Dogbeyazit sør for Ararat.
Det er byggverk inspirert av arken flere steder i verden. I 2016 åpnet evangelikale kreasjonister under ledelse av Ken Ham, en australsk kristenfundamentalist født 1951, Ark Encounter i Grant County i Kentucky i USA. Det er en kvasivitenskapelig, religiøs temapark inne i en 155 meter lang «rekonstruksjon» av skipet fra Bibelen.
Arken omtalt i den hebraiske bibelen
«Teba» er uttrykket brukt om Noahs ark i den hebraiske bibelen Tanákh. Teba betyr en gjenstand som er lukket på alle sider, en båt bygget som en boks, og ikke som en ark som har blitt det vanlige uttrykket på Noahs fartøy. Dette fartøyet er også beskrevet i akkadiske og assyriske skrifter som en Tzulili, et uttrykk fremdeles brukt i moderne hebraisk for å beskrive en undervannsbåt.
Woensdrecht
Woensdrecht er en kommune og en by i provinsen Noord-Brabant sør i Nederland.
Woensdrecht er mest kjent for sin flybase Woensdrecht Air Base. I 1983 bestemte USA at de ville utplassere 48 krysserraketter med kjernevåpen på basen, med mindre Sovjetunionen reduserte antallet av SS-20 raketter i Europa. Blant nederlenderne vakte utplasseringsplanene store protester. Planene ble droppet i 1987 etter at USA og Sovjetunionen hadde undertegnet INF-avtalen.
Antigua og Barbuda under Sommer-OL 1984
Antigua og Barbuda under Sommer-OL 1984. Fjorten sportsutøvere fra Antigua og Barbuda deltok i tre sporter under Sommer-OL 1984 i Los Angeles. Det var andre gangen Antigua og Barbuda deltok i et sommer-OL, de vant ingen medaljer.
Agnete Kjølsrud
Agnete Maria Forfang Kjølsrud (født 1. desember 1976) er en norsk vokalist og låtskriver.
Kjølsrud er vokalist i hardrock-bandet Djerv, og tidligere kjent fra hardrockbandet Animal Alpha, som ble oppløst mars 2009. Hun har i tillegg vært gjesteartist på en rekke musikkalbum.
Kjølsrud gjorde i 2010 vokal på låten Gateways med Dimmu Borgir.
Hun er også sanger på sangen «Get Jinxed» fra videospillet League of Legends, som handler om spillfiguren «Jinx». Sangen ble lansert 11. oktober 2013.
Fylkesvei 207
Fylkesvei 207 (Fv207) gikk mellom Finstad og Sørskogbygda i Elverum. Veiens lengde var 11,3 km.
Før 1. januar 2010 var veien riksvei, etter at regionsreformen trådte i kraft har den status som fylkesvei. Sammen med utgjør den Sørskogbygdvegen.
2019 ble veien del av fylkesvei 2096.
Farahnaz Bahrami
Farahnaz Bahrami (født 21. mars 1962 i Mashad, Iran) er en norsk politiker, og Arbeiderpartiets andre vararepresentant til Stortinget for Hedmark. Hun ble valgt inn i kommunestyret i Hamar i 2007. Hun sto på 14.-plass på lista, men ble kumulert inn. Bahrami er politisk flyktning. Hun flyktet fra Iran i 1990, og bosatte seg i Våler i Hedmark. I 1997 ble hun norsk statsborger.
I 2009 møtte hun i Stortinget som andre vararepresentant i én måned mens Anette Trettebergstuen var med Norges delegasjon til FN. Hun var den første politiske flyktningen som hadde plass på Stortinget. Hun var også den første ikke-vestlige innvandreren fra et annet land enn Pakistan på Stortinget.
Ptilopsis
Ptilopsis er ei slekt i uglefamilien (Strigidae) som omfatter to nålevende arter ugler. Hvitfjesugle (Ptilopsis leucopsis), som lever nord for Ekvator, og rødøyeugle (Ptilopsis granti), som lever sør for Ekvator. De ble tidligere regnet som en underarter av samme art.
Farahnaz Bahrami
I 2011 var hun med i Arbeiderpartiets integreringsutvalg og gikk inn for forbud mot ekteskap mellom søskenbarn. Samtidig fortalte hun at hun var gift med sin egen fetter.
Uxmal
Uxmal er en prekolumbiansk mayaruinby i den meksikanske delstaten Yucatán. Den befinner seg omtrent 78 kilometer syd for Mérida. Uxmal uttales «Uusj-mahl». Stedsnavnet er prekolumbiansk og skal være et mayauttryk, som betyr «bygget tre ganger», selv om noen mayaspråkforskere er uenige i denne definisjonen.
Verdensarven i Norden
UNESCOs liste over verdens kultur- og naturarvsteder («Verdensarven») er en liste over natur- og kultursteder som har særlig betydning for menneskeheten. UNESCO fører listen, som stiller krav om at verdensarvområder skal vernes. UNESCOs liste over verdensarv er den mest utbredte miljøvernavtalen i verden.
Nedenstående liste tar for seg verdensarvsteder i Norden.
Baltzar von Platen (1766–1829)
Grev Baltzar Bogislaus von Platen (født 29. mai 1766 i Schaprode på Rügen, død 6. desember 1829 i Christiania) var en svensk marineoffiser, kanalbygger og politiker. Han var sønn av feltmarskalk Filip Julius Bernhard von Platen, far til politikeren Baltzar von Platen og bror til miniatyrmaleren Lovisa Stiernsparre.
Fram til statskuppet i Sverige i 1809 gjorde von Platen karriere i marinen, og ble kaptein. I 1809 ble han medlem av den svenske regjeringen, og fikk også admiralstittel. Han ble også sjef for arbeidet med å bygge en kanal tvers gjennom Sverige. Byggingen av Göta kanal ble først fullført i 1832, etter hans død.
Han ble utnevnt til riksstattholder i Norge den 26. november 1827, en posisjon han hadde til sin død. Han ble den siste svenske stattholder i Norge, etter dette ble førstestatsråden unionskongens høyeste representant i Norge.
Von Platens grav er anlagt rett ved bredden av Göta kanal i Motala, der den er regnet for å være en attraksjon for kanalbesøkere.
Han er i ettertiden mest kjent for det såkalte Torvslaget i Christiania, hvor han satte inn kavaleri mot christianiaborgere og studenter den 17. mai 1829.
Blücher
Blücher kan sikte til
Irish Volunteers
Irish Volunteers («Irske frivillige», på irsk Óglaigh na hÉireann, «Irlands hær») var en paramilitær irsk nasjonalistisk organisasjon opprettet i 1913. Formålet ved stiftelsen var å «sikre og opprettholde de rettigheter og friheter som er felles for hele Irlands folk», og å hjelpe til med å sikre at den ventede Home Rule Act ble overholdt.
Grunnleggelsen
Organisasjonen ble grunnlagt som svar på Edvard Carson og James Craigs opprettelse av Ulster Volunteer Force (UVF) tidligere samme år. UVF var en paramilitær organisasjon for protestantiske unionister i den nordøstlige delen av landet, området som senere ble Nord-Irland. Fordi denne organisasjonen truet med å stoppe innføringen av selvstyre gjennom Home Rule Act, mente nasjonalister at det var nødvendig med en organisasjon som kunne legge press den andre veien. Eoin MacNeill publiserte artikkelen «The North Began», hvor han argumenterte for nødvendigheten av en slik organisasjon. Hans venn The O'Rahilly oppfordret ham til å følge opp tanken, og 11. november 1913 samlet elleve ledende nasjonalister seg på Wynn's Hotel i Dublin. I tillegg til de nevnte omfattet gruppen blant annet Pádraig Pearse, Eamonn Ceannt og Sean MacDermott.
Det første offentlige møtet
25. november hadde Volunteers sitt første offentlige møte i Rotunda i Dublin. Det møtte mange flere enn noen hadde ventet; hallen ble fylt av 4000 mennesker og ytterligere 3000 stod utenfor. I løpet av de neste ukene sluttet flere tusen seg også til Volunteers.
Lederne var fra begynnelsen av sterkt påvirket av ideene til den radikale, hemmelige organisasjonen Irish Republican Brotherhood, og flere av dem var medlemmer der også. IRB planla fra begynnelsen av å bruke Volunteers som sin militære gren, men planen fikk en knekk fra John Redmond, leder av Irish Parliamentary Party, krevde å få utnevne medlemmer av den provisoriske komitéen som skulle styre Volunteers. Dermed satte han i praksis organisasjonen under sin egen kontroll. De moderate var ikke var begeistret for dette gikk allikevel med på det, i frykt for at Redmond ville danne sin egen konkurrerende organisasjon. Bare IRB-medlemmene stemte mot, men kunne ikke forhindre at Redmond fikk sin vilje.
Bevæpning
Kort tid etter opprettelsen av Volunteers forbød det britiske parlamentet import av våpen til Irland. UVF klarte allikevel å få fraktet inn våpen, og Irish Volunteers innså at de måtte finne måter å skaffe våpen på dersom de skulle bli en maktfaktor. Det ble i samtiden kommentert fra mange hold at det var ironisk at det var lojalistene som først bevæpnet seg for å trosse den britiske regjeringen. Pearse gav et berømt svar på dette: «En Orangeman med våpen er ikke fullt så latterlig som en nasjonalist uten».
O'Rahilly, sir Roger Casement og Bulmer Hobson begynte å koordinere våpensmugling på dagtid gjennom havnen i Howth rett nord for Dublin. Planen fungerte utmerket, og Erskine Childers klarte å få gjennom nesten tusen rifler som ble gitt til ventende Volunteers, uten at myndighetene oppdaget det. Men på veien til Dublin ble de overrasket av en stor patrulje fra Dublin Metropolitan Police og British Army. Republikanerne kom seg unna praktisk talt uskadd. Da hæren kom tilbake til Dublin, skuffet over å ikke ha fått fatt i republikanerne, åpnet de ild mot en gruppe ubevæpnede sivile som ropte skjellsord mot dem. Denne hendelsen førte til at enda fler sluttet seg til Volunteers.
Splittelse
Utbruddet av første verdenskrig i august 1914 førte til en alvorlig splittelse. Home Rule Act var på forslagsstadiet, og Redmond var opptatt av å få den gjennom parlamentet. Han oppfordret derfor Volunteers til å støtte den britiske krigsinnsatsen ved å slutte seg til den planlagte irske brigaden i British Army. Flere av grunnleggerne var sterkt imot dette. Majoriteten støttet krigsinnsatsen og tanken om å bidra til å frigjære små nasjoner i Europa, og forlot Volunteers for å kjempe som National Volunteers i irske regimenter, side om side med UVF-medlemmer fra nordøst. Forskjellen på de to gruppene var at nasjonalistene ikke fikk ha egne offiserer, men ble kommandert av engelskmenn.
Minoriteten mente at man burde fokusere på å kjempe for irsk frihet. De beholdt organisasjonens navn, og valgte Eoin MacNeill som øverstkommanderende. I forhold til krigen gikk de inn for at Irland skulle være nøytralt. Omkring 175 000 sluttet seg til National Volunteers, mens omkring 13 500 forble i Irish Volunteers. Denne splittelsen var til fordel for IRB, som nå kunne ta kontroll; det eneste hinderet for full kontroll var at MacNeill ikke var IRB-medlem. National Volunteers ble i løpet av kort tid oppslukt av British Army og opphørte å eksistere.
Etter splittelsen ble de gjenværende ofte kalt «Sinn Féin Volunteers» eller «Shinners», en referanse til Arthur Griffiths organisasjon Sinn Féin. Kallenavnet var først nedlatende, men ble etterhvert både mer treffende og mer av en hedersbetegnelse. Det ble aldri noen offisiell forbindelse mellom Sinn Féin og Volunteers, men medlemsmassen var stort sett overlappende.
Baltzar von Platen (1804–1875)
Baltzar von Platen (født 16. april 1804 i Vänersnäs, død 20. mars 1875 i Stockholm) var en svensk politiker. Han var blant annet svensk utenriksminister 1871–1872. Han var sønn av kanalbygger og marineoffiser Baltzar von Platen.
VM i kunstløp 1937
VM i kunstløp 1937. Verdensmesterskapet i kunstløp for menn ble arrangert i Wien i Østerrike 12. og 13. februar og for kvinner og par i London i Storbritannia 1. og 2. mars 1937.
Irish Volunteers
Splittelse
Befolkningen var ikke spesielt velvillig innstilt overfor Volunteers. Da Pearse ledet tusen mann gjennom Limerick på pinsesøndag i 1915 kastet en aggressiv menneskemengde søppel på dem.
Påskeopprøret
Irish Volunteers' offisielle standpunkt var at de bare ville ty til vold dersom myndighetene i Dublin Castle forsøkte å avvæpne dem, arrestere lederne eller innføre verneplikt i Irland.
VM i kunstløp 1937
Felix Kaspar fra Østerrike ble verdensmester for menn og britiske Cecilia Colledge for kvinner. Maxi Herber og Ernst Baier fra Tyskland ble verdensmester i parløp.
Irish Volunteers
IRA
I 1919 ble Irish Volunteers definert som Den irske republikks hær, og fikk navnet Irish Republican Army. Etter den irske uavhengighetskrigen ble denne hæren så til kjernen i den nye Arm na hÉireann, som først var Den irske fristatens, og deretter den nåværende Irlands, hær.
Amerikansk uttaking
Amerikansk uttaking er en betegnelse på en måte for et lag (ofte landslag) å velge ut sportsutøvere til mesterskap eller andre konkurranser. Ved amerikansk uttaking holdes det kvalifiseringskonkurranser der de beste automatisk blir kvalifisert for mesterskapet, mens de som ikke når opp blant det forhåndsbestemte antallet (ofte de tre beste, men det kan variere) ikke får være med i mesterskapet.
Målet med denne formen for kvalifisering er å sikre at de beste på det tidspunktet kvalifiseringen blir holdt, blir tatt ut til mesterskapet. Ulempen ved amerikansk uttaking er imidlertid at tilfeldigheter og dagsform kan spille inn på kvalifiseringsresultatet, slik at generelt svakere utøvere kan kvalifisere seg på bekostning av sterkere utøvere. Det er også en ulempe ved metoden at utøvere som på grunn av skade eller andre årsaker ikke kan stille opp i kvalifiseringskonkurransen, ikke har mulighet til å kvalifisere seg til mesterskapet, selv om de skulle være skadefrie og i form ved selve mesterskapet. Dessuten kan kvalifiseringskonkurransen komme i konflikt med ønsket om å prestere best mulig i selve mesterskapet, idet man må legge inn en formtopp (ved å slippe opp på treningen) der man ellers kunne trent.
I praksis blir ulempene ved amerikansk uttaking iblant løst ved at utøvere med stort potensial som er skadet under kvalifiseringen, blir tatt ut i tillegg til de som gjør det best i kvalifiseringen. Dette kan også gjøres i tilfeller der antatt sterkere utøvere mislykkes i kvalifiseringen. Men ved streng praktisering av amerikansk uttaking blir det ikke gjort slike unntak.
Amerikansk uttaking er vanlig i USA (derav navnet) ved uttaking til internasjonale mesterskap, blant annet i friidrett. Men metoden praktiseres også i andre land og annen sport.
Pieve a Nievole
Pieve a Nievole er en kommune i provinsen Pistoia i den italienske regionen Toscana.
Nabokommunene er Monsummano Terme, Montecatini Terme, Ponte Buggianese og Serravalle Pistoiese.
Kjell Erik Moen
Kjell Erik Møgster Moen (født 1961) er en norsk journalist, TV-produsent og programleder ansatt i NRK.
Moen var journalist i Vårt land fra 1987 til 1996. Han begynte i NRK-TV i 1996 og var de første årene programleder for flere livssynsprogrammer. Han har utover dette jobbet som reporter, programleder og produsent i programmer som blant annet Puls, FBI og Spekter, Status Norge og Jakten på Norge.
I 2009 utgav han biografien Fredskrigeren Thorvald Stoltenberg.
Programlederoppdrag
(ufullstendig)
Art Acord
Acord har fått en stjerne på Hollywood Walk of Fame for sin innsats innen filmen.
Andorra under Sommer-OL 1988
Andorra under Sommer-OL 1988. Tre sportsutøvere fra Andorra deltok i to sporter under Sommer-OL 1988 i Seoul. Det var fjerde gangen Andorra deltok i et sommer-OL, de vant ikke noen medaljer.
Olav T. Laake
Olav Trygveson Laake (født 20. oktober 1934 på Kløfta i Ullensaker kommune) er en norsk jurist. Han drev egen advokatforretning i Stavanger fra 1963. I 1964 ble han høyesterettsadvokat. Den gang var han landets yngste.
Dommer
I 1976 ble han byrettsdommer i Stavanger byrett og i 1990 ble han justitiarius, tittelen ble forandret i 2000 til sorenskriver. Han var formann i Den norske dommerforening fra 1989 til 1995. I formannstiden var han medlem av Sentralrådet i Den Internasjonale Dommerunion. Siden ble han medlem av Dommerforeningens fagutvalg for sjøretts- og petroleumsrettslige spørsmål.
Politisk aktivitet
Laake er politisk aktiv for Arbeiderpartiet. Han var medlem av bystyre og formannskap fra 1963 til 1987 - partiets ordførerkandidat flere ganger. Etter en sykdomsperiode ble han gjenvalgt fra 2007. Han har hatt en lang rekke verv, både statlige og lokalpolitiske. Han var leder av Stavanger Arbeiderparti fra 1969 til 1975 og medlem av Arbeiderpartiets landsstyre 1971-1975. I årene 1988-2008 var han leder av Riksskattenemnda. I årene 1977-1983 var han styreleder for Norsk Medisinaldepot. Laake har ellers hatt en lang rekke utredningsoppgaver, både sentralt og lokalt.
Han var leder av Stavanger kulturstyre da det midt på 1980-tallet, etter Laakes initiativ, inngikk avtale med Arne Dørumsgaard om å overta hans samling av lydopptak som la grunnlaget for Norsk Lydinstitutt. Laake spilte en vesentlig rolle i arbeidet med å lose saken gjennom kommunalt byråkrati og politisk mistro. Han sto i første rekke for å få bygget Stavanger Kulturhus og Rogaland Kunstmuseum.
Børste
Den tradisjonelle børsten er gjerne laget av bust fra dyr, mens de mer moderne er laget av kunstbust (kunstig bust). En viktig del av børsten er skaftet, som kan være laget av ben, tre, plast eller andre plast-lignende materialer.
Olav T. Laake
Politisk aktivitet
Laake var initiativtaker til Stavangers store hjelpeaksjon for den polske byen Elbląg, og ledet aksjonen fra starten i 1981, frem til 1991. Ved hjelp av innsamlede midler ble det sendt 165 trailere, fullastet med medisiner, medisinsk utstyr, vitaminer, barnemat og -klær, symaskiner m.v. samt i alt ca. 80.000 private pakker som ble fraktet nesten gratis.
Børste
Bruksområde og funksjoner
Generelt sett brukes børster til å behandle eller bearbeide flater på en skånsom måte. Enten det er harde flater som møbler, gulv og andre vanlige gjenstander eller mykere flater som hår, pels og stoff. På harde flater skal det ofte fjernes noe, som små partikler, støv og skitt. På mykere flater kan dette også være tilfelle, men når man børster hår, for eksempel, er det vanligvis hovedsakelig for å gjøre det penere og jevnere. Å forandre utseendet (eller frisyren) på håret er en svært vanlig ting å bruke en børste til. Men det finnes også børster for mindre skånsom bruk: en stålbørste brukes til å fjerne maling, rust eller liknende fra harde overflater.
Børstetyper
En børste er et redskap med mange og brede bruksområder, og det finnes derfor en stor mengde typer og varianter av dette redskapet. Mange av disse typene regnes som egne, distinkte redskaper.
Olav T. Laake
Utmerkelser
Olav T. Laake er ridder av 1. klasse av St. Olavs Orden, utnevnt 20. oktober 2004. I oktober 2010 ble han utnevnt til ridder av Republikken Polens fortjenstorden.
Børste
Børstetyper
Noen typer børster:
Olav T. Laake
Utmerkelser
For sin innsats i Polen fikk Laake i 2006 kardinal Glemps jubileumsmedalje, overrakt ham av Glemp personlig i katedralen i Warszawa. Han og hans hustru fikk også diplom fra Paven i 1994. I 2010 fikk han og noen andre norske aktivister Solidarność' takknemlighetsmedalje, overrakt av Polens senatspresident. I desember samme år ble han tildelt «krystallrosen» av Solidarność i byen Elbląg. I 2012 fikk han KS-medaljen. Laake er også æresborger av byen Houston i Texas.
Er tildelt Forsvarets medalje for internasjonale operasjoner og Tysklandsbrigadens veteranforbunds medalje.
Æresmedlem av Arbeiderpartiet i 2018.
Adi Quala
Adi Quala er en by i Debub sør i Eritrea, som ligger sør for Mendefera, nær grensen til Etiopia.
Willy Simonsen
Willy Christian Simonsen (født 13. september 1913 i Kristiania, død 4. desember 2003) var en norsk tele- og radiopioner og motstandsmann. Han var sivilingeniør, utdannet som diplomingeniør ved teknisk høyskole i Dresden i 1938 og med jobb som radioingeniør på Elektrisk Bureau fra 1938 til 1939. Han fikk deretter jobb som laboratorieingeniør på Christian Michelsens Institutt i Bergen fra 1939 til 1941.
Andre verdenskrig
Han arbeidet som forsker i Bergen under det tyske angrepet på Norge i 1940. Han ble fort involvert i motstandsbevegelsen, og sto bak et prosjekt med å avlytte tysk telefonkommunikasjon mellom Bergen og Oslo, og videreførte denne informasjonen til England.
Simonsen ble arrestert i 1941 av Gestapo, men ble reddet i en militær aksjon der motstandfolkene Arne B. Mollén og Roar Opsahl kom i tyske uniformer på Ullevål sykehus for å hente Simonsen og andre fanger til «avhør». Simonsen var havnet på sykehuset etter å ha blitt innpodet med en dysenteri-bakteriekultur for å fremprovosere sykdom.
Simonsen kom seg så til England, hvor han arbeidet i radioproduksjonen for den britiske krigskommando. Han konstruerte Sweetheart radioen, en radio konstruert for bruk av motstandbevegelsen. Da krigen var slutt, var Simonsen et år radioteknisk konsulent for Forsvarets overkommando.
Selskaper
Etter krigen, i 1946, opprettet han Simrad (Simonsen Radio AS), et firma for å produsere radiotelefoner for fiskeflåten. Firmaet ble senere et heleid datterselskap av Kongsberg Maritime. I 1970 startet han selskapet Simonsen Telecom, som produserte manuelle og senere automatiske mobiltelefoner.
Heder
I 1989 ble Willy Simonsen utnevnt til Ridder 1. klasse av St. Olavs Orden for industriell nyskaping.
Anders Rørholts vei (Tønsberg)
Anders Rørholts vei (2-20) er en 475 meter lang gate på Trudvang i Tønsberg.
Gaten er oppkalt etter Anders Rørholt (1878-1953), borgermester og rådmann i Tønsberg fra 1920 til 1949.
De to høyblokkene i nummer 18 og 20 kalles Høybo, og ble bygget i 1973. Anders Rørholts vei 2 er en treetasjes boligblokk fra 1960. Nummer 14 og 16 ble bygget i 1970.
Gladius
Gladius (pl. gladii) var et kortsverd som ble brukt av romerske soldater i nærkamp. Opprinnelig var gladius en betegnelse på et hvilket som helst sverd, men det ble etter hvert forbeholdt det korte, tveeggede sverdet som ble brukt av det tunge infanteriet, i motsetting til falcata (en huggert) og det lange kavalerisverdet spatha. De korte stikksverdene kom opprinnelig fra Hispania, og den eldste formen ble derfor kjent som Gladius Hispaniensis. Det ble etter hvert også utviklet andre gladiustyper, som i dag er gitt navn etter funnstedene Mainz, Fulham og Pompeii.
Sverdet var egnet både for stikk og hogg. De lengste eksemplarene man kjenner hadde en lengde på 85 cm, hvorav blad på 68 cm. Det korte sverdet var effektivt i nærkamp, hvor lengre våpen kunne bli vanskelig å svinge. Det var spesielt viktig for romerne som kjempet i sluttede rekker å ha en sverdtype som var kort nok til at soldatene ikke hindret hverandre i å møte fiende.
Varianter
Gladiusen gjennomgikk en utvikling å de mange århundrene det var i bruk, fra kombinerte hugg- og stikkvåpen til rene stikkvåpen:
Navnet
Ordet gladius ble brukt i litteratur så tidlig som hos Plautus (ca. 254–184 f.Kr.), i stykkene Casina og Rudens. Opphavet antas å være protogermansk *glaðo-, «glatt».
Ordet gladiator («sverdmann») er avledet fra gladius. Man finner også diminutivformen gladiolus («lite sverd»). Sistnevnte form ble senere navnet på en blomst med sverdformede blader, på norsk kjent som gladiol.
Skjede, skjefte og dekor
Skjeftet på gladiene var enklere enn dem man finner på senere europeiske sverdtyper. Hjaltet besto av en halvkule av tre, fulgt av et sylindrisk grep og en kuleformet bakknapp. Tangen på sverdet gikk gjennom de tre delene og var klinket bakpå baknappen. Selve grepet var ofte av bein, og var dreid eller skåret ut slik det hadde fingergrep. Resten av skjeftet hadde minimalt med dekor på de fleste sverdene, men kunne være i elfenben og med innlagt metalldekor for offiserer.
Gladii ble båret i en rem over venstre skulder, slik at det hang på høyre side av kroppen. I motsetning til senere langsverd var gladiene korte nok til at de enkelt kunne trekkes rett opp med høyre hånd. De romerske lorica segmentata-rustningene gjorde at det kunne være vanskelig å nå tvers over brystet med høyre hånd om sverdet hang på venstre side. Offiserer bar sine sverd på venstre side, som et tegn på at deres oppgave var å lede, ikke å sloss. Sverdene hadde skjeder av tre dekket med lær, kalt vaginae. De var gjerne dekorert med jern eller bronse, alt etter hva eieren hadde råd til. Skjeftet kunne også være dekorert, spesielt på offiserers sverd.
Johan Gabriel Banér
Johan Gabriel Banér (16. desember 1662 – 19. desember 1706) var svensk overhovmester, profesjonell feltherre og generalmajor som blant annet deltok i den store nordiske krig.
Liv og virke
Banér ble født i Stockholm i 1662 som sønn av Svante Svantesson Banér (1624-1674), riksrådmann og lagmann over Värmland, og Margareta Sparre.
Etter å ha avsluttet studier i Uppsala gjorde Banér militær karriere i utlandet, blant annet i Ungarn, Østerrike og Frankrike. Anledningen til at han forlot Sverige og Djursholms slott hevdes å være at kong Karl XI reduksjoner som gjorde det umulig å leve et standsmessig liv på slottet som han var arvtager til. Han gikk inn som ung offiser i den franske hæren i 1685 og gikk deretter over til den østerrikske i 1689 hvor han hadde kommandoen over de svenske hjelpetroppene som ble sendt som understøttelse mot Frankrike. I slaget ved Fleurus i 1690 ble han berømmet for å ha vist stor mot og kom ut av kampen med kun en fjerdedel av det regiment som han kommanderte. I 1697 tok han imot hertugen av Holsteins tilbud som generalmajor over hans tropper og ble etter hvert utnevnt til overhovmester og fikk tittelen geheimeråd og som generalløytnant.
Han deltok i kampene mot Danmark under den store nordiske krig. I mars 1700 angrep Danmark angrepet Slesvig og Holstein med rundt 20 000 soldater. Med kun rundt 5 000 menn i forsvaret av området kunne danskene erobre nesten hele Holstein. De svenske og holsteinske troppene, ledet av Johan Gabriel Banér, trakk seg ned til festningen i Tönning i Nordfrisland. Danskene kom raskt i gang med beleiringen. Mellom den 21. april og fram til 4. juni forsvarte Banér festningen i Tönning mot danskene. Beleiringen ble opphevet i mai ved at det kom svenske tropper fra de svenske provinsene i nordlige Tyskland samt fra Lüneburg.
I 1706 beviste han seg selv i de alliertes felttog mot Nederlandene, deltok i beleiringen av Menen og Ath faren og nøden sammen med sine soldater. Da han etter et kort tids besøk hos Karl XII i Sachsen vendte tilbake til Holstein ble han syk på reisen. Han døde i byen Gottorp i Slesvig den 19. desember 1706.
Johan G. Banér var arvtager til Djursholms gods. Ved at han var ugift og ikke kunne etterlate seg arvinger kom slottet til å bli budt ut på salg, men det ble likevel i slekten da hans tremenning Johan Claesson Banér (1659-1736), gift med en datterdatter til faren Svante Svantesson Banér, kjøpte godset.
Kjetil Gerhardsen
Kjetil Gerhardsen (født 1. januar 1986 i Kongsvinger) er en norsk fotballspiller som for øyeblikket spiller for Brumunddal Fotball. Han har tidligere spilt for Eidsvold Turn og for Kongsvinger IL Toppfotball.
Gerhardsen spilte på aldersbestemte lag for KIL og debuterte for førstelaget den 30. oktober 2005 borte mot FK Tønsberg i Adeccoligaen, og fikk også gult kort. Dette var hans eneste ordinære kamp for førstelaget til Kongsvinger. Etter dette var han på utlån før han meldte overgang til Eidsvold Turn tidlig i 2008. I november 2009 signerte Gerhardsen en kontrakt for Brumunddal Fotball. Brumunddal rykket opp til 2. Divisjon i 2009.
Gerhardsen spiller også futsal for eliteserielaget Kongsvinger Futsal.
Svartahrid
Svartahrid er et norsk black metal-band fra Skien i Telemark, stiftet i 1994 av Istar og Forn. Tekstene og imaget til bandet er inspirert av blant annet norrøn mytologi.
Thomas Ravenscroft
Thomas Ravenscroft (ca 1582/1593 – 1635) var en engelsk sanger, musikkteoretiker og komponist fra renessansen.
Liv og virke
Det finnes lite dokumentert materiale om Ravenscrofts liv. Sannsynligvis var han sanger i koret til St. Paul's Cathedral i London, da en «Thomas Raniscroft» er dokumentert der. Kanskje sang han der fra rundt 1605 under ledelse av Thomas Giles. I 1607 fikk han tittelen «Bachelor of Musicke» ved University of Cambridge.
Fra 1618 til 1622 sang han igjen ved St. Pauls-koret under ledelse av Edward Pearce, som han betegnet som sin lærer. Til tider virket Ravenscroft som musikklærer ved Christ's Hospital i London.
Ravenscroft skrev både kirkemusikk og verdslig musikk, framfor alt rounds og catches, eksempelvis «There were three ravens».
Verk
Trykte publikasjoner
Trouble (Akon-album)
Trouble (utgitt 29. juni 2004) er Akons første album. Albumets singler er «Locked Up (Remix)» (featuring Styles P), «Lonely», «Bananza (Belly Dancer)», «Pot Of Gold», «Ghetto» og «Locked Up». «Lonely» ble en stor hit og lå blant annet mange uker på VG-lista i Norge, var på topp-10 i USA og på top-5 i Storbritannia.
Eksterne lenker
Trouble Trouble (álbum) Trouble (musikalbum)
Gennaro Gattuso
Gennaro Ivan Gattuso (født 9. januar 1978) er en italiensk fotballtrener og tidligere fotballspiller.
Som aktiv spilte han for klubbene, , og.
Perugia
Gattuso startet sin fotballkarriere i. Etter å ha spilt ti kamper for valgte Gattuso å forlate klubben som bosman-spiller sommeren 1997. 19-år gamle Gattuso foretok et utradisjonelt valg for et italiensk fotballtalent, da han valgte å reise utenlands. Turen gikk til Skottland og.
Glasgow Rangers
Under trener Walter Smith, som Gattuso omtaler som den som har hatt størst innflytelse på hans karriere, ble den aggressive midtbanesliteren en suksess. Gattuso spilte fast på midtbanen til Rangers da laget sikret seg både seriemesterskapet og cup-mesterskapet våren 1998. Men suksessen i Skottland fikk sin slutt da Dick Advocaat ble ny trener for Glasgow-klubben. Den nederlandske treneren satset ikke på Gattuso på midtbanen, og i oktober 1999 ble Gattuso solgt til Salernitana, som da var i Serie A, for €4 mill.
Salernitana
Unge Gattuso viste i Salernitana at han hadde utviklet seg som spiller, og etter bare en sesong i Salernitana, ble han sommeren 1999 solgt videre til Milan for rundt €8 mill.
Milan
Gattuso etablerte seg i førsteelleveren til Milan under trener Carlo Ancelotti. Gattusos hardarbeidende og oppofrende spillestil på midten gjorde det mulig for Ancelotti å trekke Andrea Pirlo dypere ned på midtbanen, og denne konstellasjonen skulle vise seg å bli svært fruktbar i sesongen 2002/2003. Midtbanen og laget fungerte godt, og det endte opp med seier i Mesterligaen etter at Juventus ble beseiret på Old Trafford. I tillegg til Mesterliga-troféet, kunne Gattuso noen dager senere feire seieren over Roma i finalen i den italienske cupen.
De to påfølgende sesongene endte troféløse for Gattuso og Milan.
Etter 2006/2007-sesongen kunne Gattuso tilføye nok en tittel til sin merittliste da Liverpool ble beseiret 2-1 i Champions League-finalen. Sesongen som ellers var på det jevne for Gattuso endte dermed på best mulig måte.
Gattuso ønsket ikke å signere ny kontrakt med Milan i 2012, og ga seg i klubben etter 13 års tjeneste for Milano-klubben.
Landslaget
Den 23. februar 2000 fikk han sin første landskamp for mot Sverige. 15. november 2000 scoret han sitt første og eneste landslagsmål mot England.
Gattuso var i den italienske landslagstroppen til VM 2002, EM 2004, VM 2006, EM 2008 og VM 2010.
Han spilte 73 landskamper og scoret 1 mål for det italienske landslaget fra debuten i 2000 til sin site landskamp mot Slovakia i VM 2010.
Verdensmester 2006
VM i fotball 2006 startet med skade for Gattuso og han måtte stå over Italias første kamp i gruppespillet. Men til den andre kampen hadde Gattuso ristet av seg skaden, og fikk et innhopp. Fra den siste gruppespillskampen spilte Gattuso fast på Italias midtbane med klubbkamerat Pirlo ved sin side. I kvartfinalen mot der  vant 3-0, ble Gattuso av den offisielle juryen kåret til banens beste spiller. Han leverte et godt mesterskap, og spilte både semifinalen mot og i finalen mot. Etter en dramatisk kamp endte det med seier for Italia etter straffespark, og dermed kunne Gattuso og lagkameratene juble for Italias fjerde VM-tittel.
Liste over ordførere i Hvaler
Liste over ordførere i Hvaler kommune i Østfold.
Scotty Balan
Scotty Balan (født 29. mai 1982) er en canadisk ishockeyback som spiller på Manglerud Star i Norge. I 2000 ble han draftet av NHL-laget Chicago Blackhawks i fjerde runde som nummer 106 totalt. Han har spilt flere sesonger i amerikanske proffligaer, blant annet i AHL som er nivået under NHL. Før 2009-2010-sesongen kom han til Manglerud Star.
Per Steinar Nordlien
Per Steinar Nordlien (født 3. mars 1956) er en norsk tidligere skihopper. Han deltok i den tysk-østerrikske hoppuka i 1977/78 og 1979/80, og ble nummer 22 og 62 sammenlagt. I verdenscupens første sesong 1979/80 ble han nummer 61 sammenlagt, med 9.-plass i Zakopane 27. januar 1980 som beste plassering i enkeltrenn. Han ble nummer 13 i VM i skiflyging i Planica i 1979. Nordlien vant Skuirennet i Bærum i 1978.
Forfjorddalen naturreservat
Forfjorddalen naturreservat ligger i Sortland og Andøy kommuner i Nordland. Naturreservatet ligger i Forfjorddalen på Hinnøya, og har et areal på 9065 dekar. Området er vernet for å bevare et stort dalføre med sine skogs- og myrområder. Blant annet har området noen av de eldste furutrærne i Skandinavia.
Erik Amdrup
Amdrup var fra 1965 assisterende overlege ved Københavns Kommunehospital, fra 1971 til 1988 overlege ved kirurgisk gastroenterologisk avdeling i Århus kommunehospital og professor i kirurgi ved Århus Universitet. Hans forskning på magesår og kirurgisk behandling av disse vant internasjonal anseelse. Han var aktiv i opprettelsen av Institutt for Eksperimentell Klinisk Forskning ved Århus Universitet, og var i en periode instituttets leder.
56 år gammel debuterte Amdrup i 1979 som skjønnlitterær forfatter, med krimromanen Hilsen fra Hans. Flere av hans romaner ble premiert som årets beste danske kriminalroman. Romanen Renters rente ble i 1996 filmatisert som dansk TV-serie.
AdSense
AdSense er Googles reklameprogram. Adsense tilbyr å reklamere for produkter og tjenester. Blant annet ved å overvåke brukernes adferdsmønster på nett, såkalt «kontekstuell annonsering», forsøker Adsense å gi presentere antatt relevante reklamer. Adsense brukes for eksempel av nettleseren Opera.
I mars 2019 ila Europakommisjonen Google en bot på 1,49 milliarder euro, rundt 14,4 milliarder kroner for å skulle ha blokkert konkurrerende søkemotorer fra sin nettleser «Chrome». Google er tidligere blitt bøtelagt to ganger for ialt 6,5 millarder kroner for lignende forhold.
I Norge
I Norge konkurrerer Google AdSense med MyAd fra Mediehuset Digital og AdPower fra Edda Media.
Virsbo
Virsbo er et tettsted i Surahammar kommune i Västmanlands län i landskapet Västmanland i Sverige. I 2010 hadde tettstedet 1 517 innbyggere.
Bahrain under Sommer-OL 1984
Bahrain under Sommer-OL 1984. Ti mannlige sportsutøvere fra Bahrain deltok i fire sporter, friidrett, moderne femkamp, skyting og svømming under Sommer-OL 1984 i Los Angeles. Det var første gangen Bahrain deltok i et sommer-OL, de vant ikke noen medaljer.
E24
E24 (tidligere N24.no og Dine Penger) er en norsk økonomiredaksjon som utgir nettavisen E24.no og magasinet Dine Penger. I tillegg utgir den flere podkaster. Selskapet eies av mediekonsernet Schibsted, og samarbeider med Aftenposten og VG, samt regionavisene Stavanger Aftenblad og Bergens Tidende.
Historikk
Nettstedet ble lansert 18. april 2006, med inspirasjon fra N24.se (siden endret navn til E24.se) i Sverige, som i løpet av kort tid ble Sveriges største nettsted for nyheter om økonomi og næringsliv. Den svenske varianten ble nedlagt i 2012. E24 ble allerede i løpet av første uke i drift Norges største økonominettsted, foran de daværende konkurrentene NA24.no, dn.no og hegnar.no.
E24 var de tre første årene eid med 60 prosent av Aftenposten og 40 prosent av VG gjennom et samarbeid. VG, som igjen av eies av Schibsted, ble eneeier fra midten av 2010. E24 ble høsten 2013 fusjonert med økonomimagasinet Dine Penger, som også var eid av VG.
Høsten 2019 ble det kjent at Schibsted ønsket å fokusere på næringslivsjournalistikk med E24 som merkevare. Endringen førte til at nettstedet Sysla, som også ble eid av Schibsted, ble lagt ned. Aftenposten, Bergens Tidende, Stavanger Aftenblad og VG gikk inn på eiersiden, med sistnevnte som største eier.
Paul Thomas Anderson
I en alder av 26 år debuterte P T Anderson med sin første langfilm, Sydney (tittelen ble omdøpt til Hard Eight av filmselskapet). Året etter fulgte hans store gjennombrudd, Boogie Nights, hvor handlingen er hentet fra pornoindustrien i LA i 1970- og 1980-årene.
E24
Historikk
Per Valebrokk var ansvarlig redaktør fra 2008 til 2018, og kom fra stillingen som sjefredaktør i Varden. Gard Borch Michalsen var ansvarlig redaktør fra 2018 til 2020 og valgte å fratre stillingen på dagen etter det han omtalte som «tydelige tilbakemeldinger fra redaksjonen». Lars Håkon Grønning ble utnevnt som sjefredaktør i 2021 og kom fra stillingen som nyhetsredaktør.
Paul Thomas Anderson
Hans neste film, Magnolia, kom ut i 1999 og ble en stor suksess. Den fikk flere Oscar-nominasjoner, og Anderson mottok Gullbjørnen i Berlin for filmen.
E24
Innhold
De fremste konkurrentene til E24 er Finansavisen og Dagens Næringsliv. E24.no dekker i hovedsak børs, næringsliv, boligmarkedet, personlig økonomi, økonomisk politikk og andre økonominyheter. Den etablerte en egen redaksjon for undersøkende journalistikk i 2019. E24 gir ut podkastene E24-podden, Voksenpoeng med Nora og Pengerådet.
Paul Thomas Anderson
I 2002 fulgte Punch Drunk Love med Adam Sandler i hovedrollen. Filmen høstet gode kritikker, men ble ingen stor publikumsuksess.
E24
Innhold
E24 publiserte i 2018 en rekke avsløringer om Innovasjon Norge og Anita Krohn Traaseth, deriblant at Krohn-Traaseth skal ha ansatt en venninne som HR-direktør og at Ferd-arving og milliardær Katharina Andresen ble ansatt i Innovasjon Norge uten tilstrekkelige kvalifikasjoner for stillingen.
Paul Thomas Anderson
Andersons etterfølgende filmprosjekt var There Will Be Blood fra 2007. Manuset var delvis basert på Upton Sinclairs roman Oil! fra 1927. Filmen sanket svært gode internasjonale kritikker, og vant 2 Oscar-statuetter samt en rekke andre internasjonale priser.
Olsok
Olsok (fra norrønt ólafsvaka) er feiringen av Olav den helliges dødsdag 29. juli.
Olsok er opphavelig høytidsaftenen før olavsdagen 29. juli. Dette er tilsvarende som for jonsok (23. juni), til minne om døperen Johannes. Olav den hellige falt i slaget på Stiklestad 29. juli 1030, og dermed skulle olsok være kvelden 28. juli og natt til 29. juli. Etter hvert har olsok kommet til å bli brukt om selve olavsdagen den 29. juli. Dagen er markert med en øks på primstaven.
Historie
Før reformasjonen var olsok en av de viktigste helgenfester i Norge, og på grunn av Olavs spesielle posisjon i Norges historie ble dagen bevart som en nasjonal festdag også etter reformasjonen.
I moderne tid har dagen i den katolske kirke i Norge status som høytid, det vil si en dag hvor det er obligatorisk å feire messe for Olav den hellige. I andre land feires samme dag festen for Marta av Betania. Dagen feires også av ortodokse kirker i Norge.
Siden 1928 har olsok vært offisiell flaggdag i Norge.
Olsok feires også med Olsokdagene på Stiklestad, Olavsfestdagene i Trondheim, Olavsdagene i Sarpsborg og med olsok-feiring i Tolga. Spelet om Heilag Olav, et historisk friluftsteater som siden 1954 har blitt spilt under Olsokdagene på Stiklestad, har også blitt kalt Olsok-spelet. Nordland Musikkfestuke ble fra 1980 fram til 1989 kalt Olsokdagene i Bodø.
Gjenopplivingen
Olsok var en viktig festdag i den katolske kirke, men ble avskaffet som helligdag ved reformasjonen. Arbeidet med å gjenreise festdagen ble påbegynt i 1843, da den katolske kirken gjenetablerte seg i Norge. Også Henrik Wergeland i Lillehammer Tilskuers og redaktør Aasmund Olavsson Vinje i Dølen var positive til feiring, men kirken så ingen grunn til å gjenoppta en fest for en katolsk helgen. I en tale på Stiklestad i 1882 argumenterte Bjørnstjerne Bjørnson for unionsoppløsning fra Sverige og trakk paralleller til Olav den helliges kamp mot fiendene. Men et forsøk på å gjeninnføre olsok ble nedstemt i 1893.
Forsommeren 1897 tok Bjørnson og Christopher Bruun likevel initiativ til å gjenreise olsokfeiringen. Bjørnson kalte den «vår store nasjonale kirkedag». Trondheim feiret sitt 900-årsjubileum denne sommeren og hadde etter ønske av kong Oscar II lagt den offisielle jubileumsdagen til den datoen da Oscar var blitt kronet i Nidarosdomen, 18. juli. Forslaget om å legge jubileet til olsok ble avvist av kongen, som truet med å utebli hvis feiringen ble flyttet. Dette ble oppfattet som at svenskekongen satte seg opp mot Olav den hellige. Venstres parole om samling den 29. juli lød: «Vi følger heller Olav død enn Oscar levende!»
Bjørnstjerne Bjørnson skrev i avisen Verdens Gang at den store festdagen måtte være 29. juli, selve olsokdagen, og at Trondheim bystyre selv burde fastsatt datoen. Kong Oscar skulle ha sagt at han kom til å være i Uppsala 29. juli. Dette stemte ikke, og Bjørnson oppfordret dermed til samling på Ilevollen 29. juli. Kong Oscar nedla forbud, men stevnet gikk av stabelen likevel.
Stevnet på Ilevolen samlet 6000 deltakere i folketoget. Titusenvis møtte frem da Bjørnson holdt tale om olsokdagen: «Protestantismen har havt sin Mening med at forkorte Olav, ''og den Bondeforgudelse, vi har gaat igjennem, og som i Grunden intet andet var end Selvopholdelsesdrift, og derfor gjorde mer godt enn ondt - den forledede mange til at ta Parti for Bøndene mot Kongen. Men det er omtrent som at ta Parti med Jøderne mot Jesus. Olav Haraldson som var det Nye, Kulturbæreren - i hans Retfærdighet og Død skulde de andre fornyes.''» Bjørnson fjernet ikke den kristne siden av Olav, men gjorde Norges selvstendighet til uttrykk for kristenplikten: «Saa hørte han og vi sammen i dag, hvorledes Olav Haraldsson levde og døde for dette Folks Selvstændighed, at deri saa han sin kongelige Kristengjerning». Tanken om at Hellig-Olav ofret seg for landet, er tydelig slik Bjørnson sa det: «At han blev Folkets Helgen, faldt af sig selv».
Talen ble trykt i sin helhet på avisenes forsider. Johan Halvorsen satte melodi til Bjørnsons «Salme på Olavsdagen». Per Sivle mente at norsk identitet ikke kunne ses adskilt fra Olavs-tradisjonen, og han ble hyllet ved åpningen av den nyrestaurerte Håkonshallen i Bergen til olsok 1898.
På 900-årsminnet for slaget på Stiklestad i 1930 var det skrevet en egen festkantate. Kong Haakon var festtaler, mens biskopene skal ha fryktet et katolsk kupp. Hele 42,000 møtte frem til gudstjenesten, den største folkelige manifestasjon i det moderne Norge.
Under andre verdenskrig tok Nasjonal Samling over olsokfeiringen. Dagen ble markert på samme måten som 17. mai, med norske flagg, korpsmusikk, hurrarop, bunader, marsjering og sang. I 1941 holdt Gulbrand Lunde tale ved olsok-feiringen. Hans vinkling var å fremheve Olav den helliges kamp mot Danmark og referere til kong Haakon som «danskeprinsen». Videre sammenlignet han Olavs nedrivning av London Bridge med de nordmenn som i 1941 «slutter forbund med jødene i London».
Assosiasjonene til Nasjonal Samling og bruken av olavskulten førte til en slutt på den brede folkefeiringen av olsok etter krigen. Først i 1954, da Spelet om Heilag Olav ble oppført første gang, begynte en gjenoppliving av olsokfeiringen.
Fylkesvei 208
Fylkesvei 208 (Fv208) går mellom Midtskogberget og Rundfloen i Trysil.
Før 1. januar 2010 var veien riksvei, etter at regionsreformen trådte i kraft har den status som fylkesvei.
Tönning
Tönning (dansk: Tønning) er en by i Kreis Nordfriesland i delstaten Schleswig-Holstein i det nordlige Tyskland. Den ligger mot nordsjøkysten, ved munningen av elva Eider i Sydslesvig. Det er bruforbindelse mellom Tönning og Karolinenkoog i Ditmarsken over Eider.
Allerede i 1186 var byen eller beliggenheten omtalt i kirkelige kilder i en skrivelse fra Absalon i Lund. Byen fikk kjøpstadsrettigheter i 1590. Den har nå rundt 5 000 innbyggerne.
Barokkmaleren Jürgen Ovens stammer fra Tönning.
Husarbeid
Husarbeid er én av seks hovedtyper av husholdsarbeid. Husarbeid omfatter matlaging, oppvask, rydding, rengjøring, vask og stell av tøy og lignende. De fem andre hovedtypene av husholdsarbeid er:
I det før-industrielle Norge var arbeid utført av en husmor, matmor, en tjenestejente eller andre, ikke avgrenset til hjemmet, men foregikk også for eksempel i et eldhus, i stabburet eller utendørs. Med industrialiseringen og utviklingen av forbrukersamfunnet har det blitt færre oppgaver knyttet til en husholdning. Hvem som utfører husarbeid har også forandret seg. Mødre bruker for eksempel mer tid til yrkesarbeid og mindre til husholdsarbeid enn før, mens for fedre er det motsatt, og på 2000-tallet har endringene vært størst blant småbarnsfedre. I norsk familie- og arbeidsmarkedspolitikk har større likedeling av arbeid ute og hjemme mellom kvinner og menn har vært en viktig målsetting i flere tiår.
John Devine (syklist)
John Devine (født 2. november 1985) er en profesjonell amerikansk landeveissyklist.
Andrew Morgan
Andrew Morgan (født 1942 i Somerset i England) er en regissør.